rlitschk/wikidir huggingface dataset:
En Basophilie is en Anstiegen vun de Tall vun basophile Granulozyten in’t Blood. Dorbi hannelt sik dat üm en sünnere Form vun de Leukozytoos, also en Anstiegen vun de Tall vun de witten Bloodkörpers. Wieter betekent Basophilie ok de Farvegenschop vun Zellen oder de Zellorganellen bi zyto- un histologischen Ünnersöken. Disse Egenschop hett jem ok den Naam basophil geven. As basophil warrt (tomeist) sure Molekül-Gruppen in’t Geweev betekent, de sik goot mit basische Farvstoffen (t. B. blau mit Hämatoxylin in de Hämatoxylin-Eosin-Farven) anfarven laat. Basophilen warrt in’t Knakenmark produzeert un hebbt de glieken Vörlöperzellen as Mastzellen. In’t Blood blievt se blots wenige Minuuten, denn wannert se in’t Geweev, woneem se mehrere Weken blievt. Basophilie kummt faken tosamen mit en Eosinophilie vör. Oorsaken vun en Basophilie sünd Allergien un Hypersensitivitätsreakschonen. Butendem kummt dat bi’n Parasitismus faken to en Basophilie (Hartwormkrankheit, anner Krankheiten dör Fadenwörm, Befall mit Teken oder Flohallergien). Ok en Hyperlipoproteinämie, also en Stoffwessel- oder endokrine Krankheit mit en Anstiegen vun de Bloodfetten, kann mit en Basophilie verbunnen wesen. De basophile Leukämie is en bannig rore Tumorkrankheit. Bi de chronisch myeloischen Leukämie kummt dat jüst so to’n Anstiegen vun de Basophilentall.
De Basopenie is en Afnehmen vun de basophilen Granuloyzten in’t Blood. Se stellt dat dat Gegendeel vun de Basophilie dor. De Basopenie is swoor natowiesen, vun wegen dat de Tall vun de Basophilen al physioloogsch teemlich lütt is. Utlööst warrn kann se vör allen dör’n tohogen Glukokortikoid-Spegel, wat to’n een endogen tostannen kamen kann dör Stress, to’n annern dör’t Innehmen as Heelmiddel.
Top Gun is de Titel vun en US-amerikaanschen Actionfilm ut dat Johr 1986 mit Tom Cruise in de Hööftrull vun en US-Navy-Kampfleger. De Film hett an de Kinokassen weltwiet ruchweg 344 Millionen US-Dollar inspeelt. Dat Budget för de Produkschoon hett 15 Millionen US-Dollar bedragen. De Produkschoon is vun’t US-amerikaansche Ministerium för’t Verdeffenderen finannziell ünnerstütt worrn. Pete „Maverick“ Mitchell is’n jungen F-14-„Tomcat“-Kampfleger, de bi de United States Navy op’n Flegerdräger USS Enterprise (CVN-65) insett is. He is de Söhn vun Duke Mitchells, en Kampfleger, de in’n Vietnamkrieg afschoten worrn is un sietdem as vermisst gellt. Wat nipp un n au passeert is, hett Maverick nienich rutfunnen, vunwegen dat de Vörfall ünner Versluss is. De Film fangt in’n Insatz op den Flegerdräger ennerworrns in’n Indischen Ozean an. Maverick is mit sien Wapensystemoffizeer (RIO) „Goose“ op’n Patrouillenflaag an de Siet vun „Cougar“ un den sien RIO „Merlin“. Se kriegt den Opdrag, Flegers aftofangen, de in en Luftruum rinflagen is. Dat stellt sik rut, dat dat twee Kampflegers vun’n Tyyp MiG-28 sünd, de al op 250 km an den Flegerdräger ran sünd. De Soldaten nehmt de gegnerischen MiGs in jemehr Teelradar un künnt jem na’n beten Hen un Her opletzt afdrängen. Ofschoonst allns goot
Top Gun betekent de United States Navy Fighter Weapons School, Top Gun, Film ut dat Johr 1986, Top Gun, Achterbahn in California’s Great America, Top Gun, Achterbahn in Kings Island, Top Gun, Achterbahn in Canada’s Wonderland, Top Gun, Achterbahn in Carowinds, Noord-Dakota. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
They Might Be Giants betekent They Might Be Giants, US-amerikaansche Band, They Might Be Giants, Musikalbum von They Might Be Giants ut dat Johr 1986, They Might Be Giants, Film ut dat Johr 1971. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Meteoroiden [meteoroˈiːt] (gr.: de Ennen -oeides heet so veel as „gliek“, „jüst so“) sünd lütte Objekten vun’t Sünnsystem, de sik op’n Ümloopbahn üm de Sünn bewegt. Enige vun jem krüüzt dorbi ok de Eerdbahn. De Grött vun en Meteoroid vun Brookdelen vun en Millimeter (Mikrometeoroiden) bit to eenige Meter bedrägen. Jemehr Massen künnt dorüm bit to mehrere Tünnen bedrägen. Meteoroiden sünd grötter as de interplanetare Stoff aver lütter as de Asteroiden, wobi dat aver keen eendüdigen Grenz twüschen de beiden Objektklassen gifft, nich na de Tosamensetten un ok nich na de Grött. Tosamen mit de Asteroiden un de Kometen tellt de Meteorioden to de Lüttkörpers vun’t Sünnsystem. Wenn Meteoroiden in de Eerdatmosphäär induken doot, tüügt se langs jemehr Bahn en Ionisatschoon vun de Luftdeelken, wat dör de nafolgen Rekombinatschoon (nich dör Rieven) to en Lüchten föhrt. Man snackt bi dat Phänomen vun en Meteor. Dör de Kompresschoon vun de Luft vör den Meteoroiden kummt dat to en hell lüchten Gaskugel vun hitte Luft, de ok ioniseert is, un vun verdampte Materie. Lütte Meteoren warrt ok as Steernsnuppen betekent, wiel gröttere ok Füerbäll oder Boliden heten warrt. Wenn en Meteoroid op sien Weg dör de Atmosphäär nich vullstännig vergleiht un op
Bunny Berigan, eegentlich Rowland Bernard Berigan (* 2. November 1908 in Fox Lake (Wisconsin); † 2. Juni 1942 in New York City) weer en vun de bedüüdenst Jazztrompeter vun de Swing-Ära. Berigan weer en musikalisch Wunnerkind, dat all fröh Violine un Trompete lernte. Nah verscheedenen Engagements in lokalen Orchestern hett he sück Enn’ vun de 1920er Johren bi dat Orchester vun Hal Kemp bewurben, wurr dor aber eerstmal aflehnt. Midden 1930 harr de tweete Bewerbung Spood un he wurr annommen. Mit Kemp hett Berigan sien eersten Plattenupnahmen makt un nehm an en England-Tournee deel: Af 1931 weer he ok as Studiomusiker fragt un speel in Bands vun Fred Rich, Freddy Martin un Ben Selvin. Af Enn’ 1932 un dat Johr 1933 dör weer Berigan Liddmaat vun dat Orchester vun Paul Whiteman, 1934 speel he bi Abe Lyman. In dat folgend Johr nehm he as Gast vun bekannt Bands as dat Dorsey Brothers Orchestra un Glenn Miller an tallriek Plattenupnahmen un Radiosendungen deel. Wiederhenn tour Berigan ok mit de Big Band vun Benny Goodman. Dornah folg en Engagement bi Tommy Dorsey. 1937 nehm he ünner eegen Naam "I Can't Get Started" up, en legendär Stück vun Vernon Duke, dat to sien
Hal Kemp (* 27. März 1904 in Marion in Alabama; † 21. Dezember 1940 in Madera, Kalifornien) weer en US-amerikaansch Jazz-Saxophonist (Alt), Klarinettist, Arrangeur, Komponist un Bandleader. Kemp, de all up de High School en Band (The Merrymakers) harr, hett sien Jazzband „Carolina Club Orchestra“ as Student an de University of North Carolina (ab 1922) grünnd, mit de he ok för Okeh upnommen hett un in’ Sömmer dör Europa tourt is. 1927 hett he de Leitung vun de Band sien Kommilitionen Kay Kyser (de bannig populär ok in Filmen wurr) överlaaten. He hett stattdessen in New York City en professionelle Band mit John Scott Trotter (sien Arrangeur), Saxie Dowell un de Singer un Slagtüüchspeler Skinnay Ennis, mit de all an de Universität en Septett harr, as ok tietwies de Trompeters Bunny Berigan un Jack Purvis; Trotter hett för de arrangeert. De Impresario Fred Waring hett hör nah New York in’t Strand Roof halt. Ehren Dörbröök harrn se aber eerst 1932 mit hör Engagement in dat Chicagoer Blackhawk Cafe, de landswiet vun de WGN överdragen wurr. Hör „Sweet Sound“ mit dämpt Trompeten un Megaphon-verstärkt Klarinetten hebbt de Band in de 1930er Johren bannig populär makt; hör Themensong weer „How I'll Miss
Rob McConnell (eegentlich Robert Murray Gordon McConnell; * 14. Februar 1935 in London, Ontario; † 1. Mai 2010 ok dor) weer en kanaadsch Jazz-Basuunist, Komponist, Arrangeur, Bandleader un Lehrer. Rob McConnell hett dat Speel up de Ventil-Basuun up de Highschool lernt un fung Anfang vun de 1950er Johren sien Karriere as Beropsmusiker in kaanadsch Danzbands, u.a bi Don Thompson, Bobby Gimby, later in de Big Band vun Maynard Ferguson an. Van 1965 an speel he in de Formation Nimmons’n’Nine Plus Six vun den Arrangeur un Klarinettisten Phil Nimmons. 1968 hett he sien eegen Bigband The Boss Brass grünnd, mit de he während de 1970er un 1980er Johren arbeit hett, u.a mit de Vokaalgrupp Singers Unlimited (1979). De Band hett McConnell ut Studiomusikers vun Toronto tosommenstellt. De Instrumenteeren vun de 16 Mann stark Big Band bestunn ut Trompeten, Basuuns, Waldhöörns, en rhythm section, harr aber kien Saxophone. Eerst 1970 hett McConnell ok en Saxophone section inföhrt und hett de Band up 22 Liddmaaten erhöht. In de Loop vun de Johren hett sück Rob McConnell & The Boss Brass to en vun de populärst Jazzensembles Kanadas entwickelt, dat en Reeg vun Alben för Concord Jazz un anner Label upnommen hett. Liddmaaten vun
Lynn Rachel Redgrave, OBE (* 8. März 1943 in London, England; † 2. Mai 2010 in Kent, Connecticut) weer en britisch-amerikaansch Schauspelerin. Lynn Redgrave entstammt ut de Schauspeler-Dynastie Redgrave. Se weer de jüngste Dochter vun Michael Redgrave (1908–1985) un Rachel Kempson (1910–2003). Hör öllere Geschwister weern de politisch engageert Schauspeler Vanessa Redgrave (* 1937) un Corin Redgrave (1939–2010). Se weer de Tant vun Natasha Richardson, Joely Richardson un Jemma Redgrave. Redgrave hett as hör Süster Vanessa ok, de Queen's Gate school in Kensington besöcht. Nah de Besöök vun Central School of Speech and Drama hett se 1962 an dat Royal Court Theatre debütteert. In hör Filmkarriere hett Redgrave in över 90 Film- un Feernsehproduktionen mitspeelt. Hör Debüt geev se dorbi 1963 in Tom Jones (dt.: Tom Jones – Zwischen Bett und Galgen) neben George Devine, Susannah York un David Warner. Se is nah en johrelangen Börstkrebskrankheit storven. Redgrave hett acht Filmpriesen wunnen un is för wietere 13 vörslahn wesen, dorünner ok tweemol för den Oscar. Uttekent worrn is se: 1967: mit den Golden Globe in de Kategorie Best Hööftdorstellersche – Drama för Georgy Girl 1967: mit den Golden Laurel, 2. Platz in de Kategorie Best Needorstellersche 1968: mit den KCFCC
Paul Lücke (* 13. November 1914 in Schöneborn (Marienheide); † 10. August 1976 in Erlangen) weer en düütsch Politiker (CDU) un Bundsminister. Nah de Besök vun de Volksschool hett Lücke van 1928 bit 1931 en Schlosserlehre makt un 1935 sien Wehrdeenst afleist. In’ Tweeten Weltkrieg studeer he neben sien Deenst bi de Wehrmacht in Berlin Maschinenbo. 1944 verlor he bi en Angreep vun de Résistance en Been un wurr vörövergahn ok blind. Nah den Krieg weer he as Kommunalbeamter in’ Oberbergischen Kreis, toletzt af 1947 as Amtsdirekter in Engelskirchen tätig. Van 1954 bit 1966 weer he Präsident vun de Düütschen Gemeindedag. 1962 weer Lücke Präsident vun den 79. Düütschen Katholikendag in Hannober. Van 1969 bit to sien Dood weer he Leiter vun de Deutschen Wohnungsbaugesellschaft in Köln. Sien letzte Ruh funn he in Bensberg. 1963 wurr Lücke Ehrenliddmaat vun de Kathoolsch Studentenverbindung Urach Freiburg in de Kartellverband katholischer deutscher Studentenvereine(KV). Lücke weer verheiraadt un harr söss Kinner. Sien Dochter Maria Theresia Opladen (*1948) wurr Liddmaat in den Landdag vun Noordrhien-Westfalen un Börmeestersche vun Bergisch Gladbach. Lücke harr sück in de kathoolsch Jöögs engageert un hörr 1945 to de Mitbegrünner vun de CDU in de Oberbergischen Kreis. Nahdem de FDP-Minister upgrund
Edward „Eddie“ Locke (* 8. Februar 1930 in Detroit; † 7. September 2009 in Ramsey (New Jersey)) weer en US-amerikaansch Slagtüüchspeler vun de Mainstream un Modern Jazz. Eddie Locke wurr Enn’ vun de 1940er un in de 1950er Johren in de Detroiter Jazzszene bekannt; van 1948 bit 1953 hett he mit Oliver Jackson in de Varieteshow Bop & Locke arbeit. 1954 wurrn se in’t Apollo Theater bucht. Locke bleev in New York City un arbeit dor mit Dick Wellstood, Tony Parenti, Red Allen, Willie „The Lion“ Smith, Teddy Wilson, Roy Eldridge, Kenny Burrell (Bluesy Burrell, 1962) un mit Coleman Hawkins (Today and Now, 1962), in de sien Band he bit 1969 bleev. In de 1970er Johren weer he Liddmaat in dat Sextett vun Eldridges un de Huusslagtüüchspeler in’ Jimmy Ryan’s; he speel mit Lee Konitz, Tiny Grimes un Earle Warren. Buterdem nehm he mit Roy Eldridge, Oscar Peterson, Joe Pass un Ray Brown dat Album Happy Time up; 1977 speel he dat Album Jivin' With the Refugees from Hastings Street för Chiaroscuro Records in. In de 1980er Johren weer he Baas vun sien eegen Trio (mit Roland Hanna.1999 hett her an Warren Vachés Album What Is There to Say? mitwarkt
Billerbiëk is ene lütte Stadt mit circa 12.000 Inwahners in’n Kreis Koosfeld in’t Mönsterland in Westfalen in’n noorden Deel vun Noordrhien-Westfalen. Billerbiëk is ene ehemaalsche Hansestadt. Billerbiëk liggt in de Baumberge. Steder mit ene Grenz to Billerbeck sünd to’n Bispeel Koosfeld un Mönster. Billerbiëk is wegens siene Ludgeruskark bekannt. De Ludgeruskark worr 1898 in’n neegotischen Stil but. Städer un Gemenen in den Kreis Koosfeld Askebiärg | Billerbiëk | Dülmen | Hafkesbiëk | Koosfeld | Lünghusen | Notteln | Nuordkiärken | Olfen | Rausendaal | Siänden
Jack DeJohnette (* 9. August 1942 in Chicago) is en US-amerikaansch Jazz-Slagtüüchspeler un Pianist. Jack DeJohnette kreeg vun dat veert bit to sien veerteihnst Levensjahr Klaveerünnerricht un is, as he de Highschool besöcht hett, to dat Slagtüüch wesselt. Sien musikaalsch Vörbild weer damals Max Roach. He studeer an dat American Conservatory of Music in Chicago. In sien Chicagoer Anfangsjohren speel he in en breet musikaalsch Spektrum, vun Rhythm and Blues bit to Free Jazz. 1966 truck he nah New York un weer as Slagtüüchspeler Begleiter vun den Organisten John Patton, hett mit Jackie McLean arbeit un de Singerinnen Betty Carter un Abbey Lincoln begleit. Van 1966 bit 1969 weer he an de Siet vun den jung Keith Jarrett Liddmaat vun dat Charles Lloyd-Quartett, wat hüm internatschonal bekannt maakt hett. Lloyds Grupp weer de eerste Jazzband, de ok vör en Rock-Publikum spelen de. Mit disse Grupp is DeJohnette ok mehrmals nah Europa un in den Feernen Oosten reist. Buterdem is he in disse Tiet mit John Coltrane, Thelonious Monk, Freddie Hubbard as ok mit Bill Evans uptreden (mit letzterem in Montreux 1968), as ok mit Jarrett, Chick Corea un Stan Getz. Siet disse Tiet is he en vun de inflootrieksten Jazz-Slagtüüchspeler.
As Sideman betekent man en Musiker, de för en bestimmt Projekt vun en all bestahnd Formation engageert wurrd, ahn aber formal Liddmaat to wurrn. De Beteknen is sünners in’ Jazz begäng un speegelt de sien Traditschoon wedder, völ mit Gastmusikers to arbeiten. In’ Vergliek to en Session-Musiker hannelt sück dat bi en Sideman aber nich um en „Updragssmusiker“, man meest üm en all sülvst etableerten un spoodrieken Künstler, de en Projekt dör sien Mitwarken en tosätzlichen Noot gifft. (vgl. Feature).
Buorghuorst (hoochdüütsch: Borghorst) is en Deel vun de Kreisstadt Stemmert nörden vun Mönster in’t Mönsterland in Westfalen in Noordrhien-Westfalen. Buorghuorst weer inst in de Hanse. Vandage is Buorghuorst dat Zentrum vun’n Süden vun Stemmert. 1889 worr de Hööftkark vun’n Oort, de Sankt-Nikomedes-Hallenkark but. Borghorster Heimatbuch , 344 Sieten, 17x24 cm (kann een bi’n Museumsvereen vun Buorghuorst kopen) Museumsvereen vun Buorghuorst (hoochdüütsch) De Stadt Stemmert (hoochdüütsch)
David Vilhelm Rudolph Bay (* 9. Juli 1791 in Kopenhagen; † 25. Mai 1856 ok dor) weer en däänsch Komponist. Bay hett um 1808 rüm Theologie studeert, leev aber van 1813 bit 1831 as Konsulatssekretär in Algier. Dornah weer he Königlicher Kammermusiker un siet 1834 ok Kantor in Kopenhagen. Bay gellt as eerst Vertreder vun en eegenstännig däänsch Musik. He hett en Singspeel as ok Romanzen un Leeder, de stark vun de däänsch Volksmusik präägt sünd, komponeert. Indrag in Dansk biografisk leksikon (däänsch)
Dit Woort hett noch annere Bedüden: kiek dorför ünner Kluse (Eemsland). En Kluse oder Kluus (Frömdwoord ok Eremitage oder Heremitage) is en Klooster mit man bloß een Mönk oder Suster. De Mönk warrt Klusener oder Klusenbro’er nömmt. So'n Klusen gifft dat sunnerlich in kathoolsche Landstreeke. Man ok in Waarfhusen in den Norden vun de Provinz Grunnen in de Nedderlannen gifft dat mit Onze Laive Vraauw van de Besloten Toen eene Kluse, wo hüdigendags noch in wahnt warrt. In dat Eemsland hett unner annern dat Klooster Thuine Klusen. Dat Woort kümmt vun dat latiensche Woort clausura, wat so veel bedüden deit, as afslaten. Kluse un Kark vun Waarfhusen Sint-Janskluus De kluus van Krawinkel (nich mehr bewahnt) De Kluus up den Schaelsberg (nich mehr)
Kluus betekent Kluus, Oort, an den Eremiten leevt, Kluus, Oort in de Gemeen Syke in’n Landkreis Deefholt, Neddersassen, Kluus, Oort in de Gemeen Handörp in’n Landkreis Lümborg, Neddersassen. Kiek ok bi: Kluust. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hermitage betekent Hermitage, ene Kluse, Hermitage, Museum in Sankt Petersborg, Russland, Hermitage Amsterdam, Butenstäe vun düt Museum in Amsterdam, Nedderlannen, Hermitage, Oort in Arkansas, USA, Hermitage, Oort in Missouri, USA, Hermitage, Oort in Pennsylvania, USA, Hermitage, Oort in Tennessee, USA, Hermitage, Wien ut Frankriek. Hermitage is de Familiennaam von Robbyn Hermitage (* 1970), kanaadsche Badmintonspelerin. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Umaru Musa Yar’Adua (* 16. August 1951 in Katsina; † 5. Mai 2010 in Abuja) weer en nigeriaansch Politiker un van 2007 bit 2010 Staatspräsident vun Nigeria. Umaru Yar’Adua entstamm en bekannt Fulbe-Familie ut Noordnigeria. Sien Vader, Musa Yar’Adua, weer nah de Tiet nah de Unafhängigkeit Minister för de damalige Hööftstadt Lagos un harr ok dat Ehrenamt vun den Schatzmeester (Mutawallen) vun Katsina. Umaru Yar’Aduas Bruder, General Shehu Musa Yar’Adua, de ünner de Militärdiktatur Sani Abachas veroordeelt wurr un 1997 in’ Gefängnis storven is, weer van 1976 bit 1979 Viezpräsident un vör sien Inhafteerung en vun de rieksten Nigerianer. Yar’Adua studeer af 1972 Chemie an de Ahmadu Bello University in Zaria un weer dornah twee Johr lang Schoolmeester an en Hoochschool in Lagos. Van 1976 bit 1983 lehr he as Dozent in Zaria, later an en Polytechnikum in sien Geburtsstadt Katsina. A 1983 truck sück Yar’Adua ut dat akademisch Ümfeld torüch un övernehm de Leitung vun privaat Ünnernehmens un nehm verscheeden Verwaltungsratsmandate an. In de 1970er Johren weer Umaru Yar’Adua Liddmaat vun de progressiv People’s Redemption Party, de ok de Schriever Chinua Achebe anhörrn dee. 1991 wull he Gouverneur vun den Bundsstaat Katsina weern, hett aber tegen Sa’idu Barda verloren.
Dob Russkin weer en düütsch Popband. Se bestunn ut de Singerin un Texterin Su Cajou (börgerlich: Susanne Dobrusskin) un de Komponisten un Produzenten Thomas Bettermann. 1993 hett Dob Russkin mit Charm Away hör eerst Album verapenlicht, 1995 folg dat Album Muse. Relativ Spood harrn se mit dat Leed The Fox. Diskographie Websteed vun Susanne Dobrusskin The Fox up YouTube Heart of Hearts up YouTube
Thomas Bettermann (* 2. Februar 1956 in Düörpm) is en düütsch Musiker (Keyboards, Kompositschoon) vun den Jazzrock. Bettermann kreeg af dat söbente Johr Klaveerünnerricht. Volker Kriegel hett hüm 1976 as Nahfolger vun Rainer Brüninghaus in sien Mild Maniac Orchestra halt. Mit dat Orchester weer he een Johrteint up Tour, speel up dat Montreux Jazz Festival un dat JazzFest Berlin un hett ruch weg een Dutzend Alben inspeelt. He hett aber ok mit Rockbands as Messalla un Glatter Wahnsinn as ok de Grupp vun Klaus Lage arbeit. Wiederhenn hett he Filmmusiken verfaat un weer as Dozent tätig. 1993 produzeer he de Grupp Dob Russkin, an de he ok bedeeligt weer. Nah Ansicht vun de Rough Guide Jazz tellt de dör Joe Zawinul beinfloot Musiker to de wichtigst Exponenten vun de düütschen Jazzrock. Ian Carr u. a. Rough Guide Jazz. Stuttgart 1999
De Amstelkerk is en holten Karkenbo in Amsterdam. De Karken liggt up dat Amstelveld un is boot wurrn twuschen 1668 un 1670. Dormols weer de Grachtengordel vun Amsterdam to'n tweeten Mol utboot wurrn. De Karken is plaant wurrn vun Daniel Stalpaert as en vörlopige „holten Predigtschüür“. Man harr sik vörnahmen, den „Platz bi de Karken groot noog to laten, um dor later, wenn de Tied dor is, en steenen Karken hen to setten“, schrifft dat Bureau Monumenten & Archeologie. Faken warrt ok seggt, datt de nee plaante Steenkarken nich up den Platz hensett weern scholl, wo se bit nu to steiht, man up den „Bottermarkt“, wat de hüdige Rembrandtplein is. In'n Momang is de Karken Egendom vun Stadsherstel Amsterdam, de dor ok en Kontoor unnerhöllt un de Rüüme verhüürt för soziaal-kulturelle Unnernehmen un ok för Hochtieden. In dat Souterrain an de Süüdsieten is en Restaurant unnerbrocht. Man Goddesdeenste gifft dat dor ok jummers noch: De Amstelgemeente, de to de Christelijk Gereformeerte Kerk tohöörn deit, höllt dor Karken in af. De Karken is in'n Grundplaan 28,3 x 28,3 Meter groot, wat utlopen deit up 100 x 100 Foot, just so, as de Oosterkerk, de ok vun Stalpaert plaant wurrn is. 1840
Parimarjan Negi (* 9. Februar 1993 in Neu-Delhi) is en indisch Schachgrootmeester. Negi hett de Schachregeln lernt, as he veereenhalf Johr old weer. 2002 wurr he U10-Asienmeester in Teheran, 2003 wunn he de Commonwealth-Meesterschap U10. Nahdem he de Normen in Hoogeveen 2005, Dubai 2005 un Sort 2005 erfüllt harr, wurr he in’ April 2006 to’n jüngsten Internatschonalen Meester vun de Welt ernannt. Dornah hett he Grootmeesternormen in Hastings 2005/06, bi dat Parsvnath-Turnier in sien Heimatstadt Neu-Delhi in’ Januar 2006 un to’n Afsluss in Satka (Russland, Tscheljabinsk-Region) in’ Juni 2006 schafft. He wurr somit in dat Öller vun 13 Johr un 142 Daag de damals jüngste Grootmeester vun de Welt un hett dormit denn Magnus Carlsen ut Norwegen aflööst. Negi weer vörövergahnd nah den Ukrainer Serhij Karjakin de tweetjüngste Grootmeester in de Historie vun dat Schach. Negis Trainer sünd Grootmeester Jewgeni Wladimirow ut Kasachstan un de indisch Internatschonale Meester Vishal Sareen. Sien hööchste Elo-Tall weer bit jetzt 2671 (Okt. bit Dez. 2013). Parimarjan Negi. Mehr Biller, Videos oder Audiodateien to’t Thema gifft dat bi Wikimedia Commons. Homepage (engelsch) Schachpartien vun Negi up chessgames.com (engelsch) Parimarjan Negi becomes India's Youngest Grandmaster (engelsch) Anand över Negi (engelsch) FIDE-Koort (engelsch)
From Russia with Love betekent From Russia with Love, Roman vun Ian Fleming ut dat Johr 1957, From Russia with Love, Film ut dat Johr 1963, de op dat Book baseert, From Russia with Love, Videospeel ut dat Johr 2005 na dat Book un den Film. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
From Russia with Love (op Platt so veel as „Ut Russland mit Leev“; dt. Titel: Liebesgrüße aus Moskau) is de tweete Film ut de James-Bond-Reeg. Dat is en Verfilmen vun den Roman From Russia with Love vun Ian Fleming, de 1963 – söss Johr na de Publikatschoon vun’n Roman – in de Kinos kamen is. Vun de Kritikers warrt de as een vun de besten James-Bond-Filmen ansehn, as ok vun’n Hööftdorsteller Sean Connery sülvst. Dat Titelleed heet ok From Russia With Love un weer vun Matt Monro sungen. Dat is blots an’t Enn vun’n Film to hören, wiel bi’n Vörspann en instrumentale Version bruukt worrn is. De Filmmusik kummt ditmol kumplett vun John Barry, de in’n Vörlöper, Dr. No, de Instrumenteren maakt harr. Dorünner is ok to’n eersten mol en musikaalsch Action-Thema, dat de Beteken „007“ driggt, dat bit to’n James-Bond-Film Moonraker in Variatschonen to de Filmmusik höört hett. In den Film geiht dat üm en Plaan vun de Verbrekerorganisatschoon S.P.E.C.T.R.E. (Special Executive for Counter Intelligence, Terrorism, Revenge, Extortion, in de düütschen Faten „Phantom“ nöömt), üm den Dood vun jemehr Liddmaat Dr. No torüch to betahlen. As Lockmiddel stellt se den britischen Geheemdeenst en Entslötelmaschien mit de Beteken Lector in